Kininovac
<s>Kininovac (latinski: Cinchona) je ime za biljni rod oko 40 vrsta (ponajviše drveća) iz porodice Rubiaceae, porijeklom sa južnoameričkih Anda.</s>

<s>Kora nekih vrsta sadrži kinin koji je koristan protiv malarije.</s><s>On se punih 300 godina sve do kraja Prvog svjetskog rata, koristio kao jedini efikasni lijek za malariju.</s>

<s>Karakteristike 
Kininovci su zimzeleni jednostavnog simetričnog lišća, malih bjelkasto-ružičastih cjevastih cvijetova u grozdovima, sa laticama karakterističnih dlakavih rubova.</s><s>Plod im je mala čahura.</s>

<s>Stabla im narastu do visine 15 - 20 metara.</s><s>Kora im sadrži kinin, kinidin, cinhonin, cinhonidin i druge manje značajne alkaloide, kao što je tanin.</s><s>Najveću koncentraciju imaju vrste Cinchona succirubra i Cinchona ledgeriana..</s>

<s>Historija primjene
Malarija je vjerojatno bila nepoznata u Novom svijetu sve do dolaska prvih evropskih kolonista, koji su od nje oboljevali, ali su vrlo brzo prepoznali peruansku koru, kao efikasan lijek za tu bolest.</s><s>Od 1650. kore kininovca redovito su slane u Španjolsku iz njenih kolonija.</s>

<s>Dugi niz godina nije bilo jasno od koje je vrste kininovca - kora najefikasniji lijek, pa se često prodavala kojekakva kora, sve do 1820. kad su kininovci ekstrahirani i sistematizirani po koncentraciji alkaloida i kinina.</s><s>U narednih pet godina kininov prašak postao je standardni lijek za malariju.</s>

<s>Eksplozija potražnje za kininom među Evropljanima koji su živjeli po tropima navela je britanske i nizozemske botaničare da između 1850-ih i 60-ih prošvercaju sjeme kininovca iz Južne Amerike na plantaže po Aziji.</s><s>Nakon intenzivnih istraživanja i eksperimenata stvoreni su novi  visokorodnisojevi i poboljšane metode uzgoja i prerade.</s><s>Četiri vrste kininovca koje su uzgajale po plantaža na Javi, Indiji i Cejlonu, dugi niz godina bili glavni izvor kinina i kinidina, koji se uglavnom koristi za srčanu aritmiju.</s>

<s>Izvori</s>

<s>Vanjske veze</s>

<s>Cinchona</s>

<s>Antimalarijski agensi
Ljekovito bilje
Flora Južne Amerike
Tropska flora</s>

